Document ID: 32007R1032

REGOLAMENT TAL-KUMMISSJONI (KE) Nru 1032/2007
tas-6 ta’ Settembru 2007
li jemenda r-Regolament tal-Kummissjoni (KE) Nru 1669/2006 li jistipula regoli dettaljati għall-applikazzjoni tar-Regolament tal-Kunsill (KE) Nru 1254/1999 fir-rigward tax-xiri taċ-ċanga
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1254/1999 tas-17 ta’ Mejju 1999 dwar l-organizzazzjoni [komuni] tas-suq taċ-ċanga u l-vitella (1), u b’mod partikolari l-Artikoli 27(4) u 41 tiegħu,
Billi:
(1)
L-Anness II tar-Regolament tal-Kummissjoni (KE) Nru 1669/2006 tat-8 ta’ Novembru 2006 li jistipula regoli ddettaljati għall-applikazzjoni tar-Regolament tal-Kunsill (KE) Nru 1254/1999 fir-rigward tax-xiri taċ-ċanga (2) jistabbilixxi l-lista ta’ prodotti eliġibbli għall-intervent. L-Anness VI ta’ dak ir-Regolament fih l-indirizzi ta’ l-aġenziji ta’ intervent. Wara l-adeżjoni tal-Bulgarija u r-Rumanija fl-Unjoni Ewropea fl-1 ta’ Jannar 2007, l-informazzjoni dwar dawn l-Istati Membri għandha tiddaħħal f’dawn l-Annessi.
(2)
Ir-Regolament (KE) Nru 1669/2006 għandu għalhekk jiġi emendat kif meħtieġ.
(3)
Il-miżuri pprovduti f’dan ir-Regolament huma skond l-opinjoni tal-Kumitat tal-Ġestjoni taċ-Ċanga u l-Vitella,
ADOTTAT DAN IR-REGOLAMENT:
Artikolu 1
Ir-Regolament (KE) Nru 1669/2006 jiġi emendat kif ġej:
(1)
L-Anness II qed jiġi ssostitwit bit-test fl-Anness I għal dan ir-Regolament.
(2)
L-Anness VI qed jiġi ssostitwit bit-test ta’ l-Anness II ta’ dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 6 ta’ Settembru 2007.

Labels: 3
17
15
6